ΠΕΡΙΕΧΟΜΕΝΑ
ΑΠΟΦΑΣΕΙΣ
Μεταβολή γνωστικού αντικειμένου Μαρίας Χατζηγιάννη.
Σύσταση και λειτουργία Κοινής Μονάδας Εσωτερικού Ελέγχου σε επίπεδο Τμήματος στο Γ.Ν. Σά-
μου «Άγιος Παντελεήμων» και Γ.Ν.-Κ.Υ. Ικαρίας.
Καθιέρωση απογευματινής υπερωριακής εργασίας υπαλλήλων της Δημοτικής Ραδιοφωνίας Πει-
ραιά (ΔΗ.ΡΑ.Π.) για το έτος 2025.
ΑΠΟΦΑΣΕΙΣ
Αριθμ. 11630
(1)
Μεταβολή γνωστικού αντικειμένου Μαρίας Χατζηγιάννη.
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Το άρθρο 152 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
3. Το άρθρο 81 του ν. 5094/2024 (Α’ 39).
4. Την υπ’ αρ. 46969/12.05.2023 πράξη του Αντιπρύτανη Έρευνας και Δια Βίου Εκπαίδευσης του Πανεπιστημί-
ου Δυτικής Αττικής «Εκλογή Πρύτανη του Πανεπιστημίου
Δυτικής Αττικής» (ΥΟΔΔ 454).
5. Την υπ’ αρ. 74628/12.10.2020 απόφαση της Συγκλήτου του Πανεπιστημίου Δυτικής Αττικής «Εσωτερικός
κανονισμός λειτουργίας του Πανεπιστημίου Δυτικής
Αττικής» (Β’ 4621).
6. Το υπ’ αρ. 2/23.01.2023 (θέμα 2ο) απόσπασμα πρακτικού της Συνέλευσης του Τμήματος Αγωγής και Φρο-
ντίδας στην Πρώιμη Παιδική Ηλικία, «Κατάρτιση Μητρώου γνωστικών αντικειμένων».
7. Το υπ’ αρ. 4/14.02.2023 (θέμα 1ο) απόσπασμα πρακτικού της Κοσμητείας της Σχολής Διοικητικών Οικονο-
μικών και Κοινωνικών Επιστημών «Μητρώα Γνωστικών
Αντικειμένων των Τμημάτων στης Σχολής».
8. Την υπ’ αρ. 10/31.08.2023 (θέμα 2ο) πράξη της Συγκλήτου του Πανεπιστημίου Δυτικής Αττικής «Μητρώα
γνωστικών αντικειμένων των Ακαδημαϊκών Τμημάτων
των Σχολών του Πανεπιστημίου Δυτικής Αττικής».
9. Την υπ’ αρ. 101288/01.11.2024 αίτηση της προαναφερόμενης για μεταβολή του γνωστικού του αντικειμένου.
10. Το υπ’ αρ. 23/04.11.2024 (θέμα 2ο) απόσπασμα
πρακτικού της Συνέλευσης του Τμήματος Αγωγής και
Φροντίδας στην Πρώιμη Παιδική Ηλικία.
11. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την μεταβολή του γνωστικού αντικειμένου της Μαρίας
Χατζηγιάννη του Ηλία, βαθμίδας Επίκουρης Καθηγήτριας
σε οργανική θέση του Τμήματος Αγωγής και Φροντίδας
στην Πρώιμη Παιδική Ηλικία της Σχολής Διοικητικών
Οικονομικών και Κοινωνικών Επιστημών του Ιδρύματος,
από «ΣΥΓΧΡΟΝΗ ΠΑΙΔΑΓΩΓΙΚΗ ΣΤΗΝ ΠΡΩΙΜΗ ΠΑΙΔΙΚΗ
ΗΛΙΚΙΑ» σε «ΨΗΦΙΑΚΗ ΠΑΙΔΑΓΩΓΙΚΗ, ΣΧΕΔΙΑΣΤΙΚΗ ΣΚΕΨΗ ΚΑΙ ΔΙΕΠΙΣΤΗΜΟΝΙΚΕΣ ΠΡΟΣΕΓΓΙΣΕΙΣ ΣΤΗΝ ΠΡΩΙΜΗ
ΠΑΙΔΙΚΗ ΗΛΙΚΙΑ».
Η πράξη αυτή να δημοσιευθεί στην Εφημερίδα της
Κυβερνήσεως.
Αιγάλεω, 6 Φεβρουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 798
25.02.2025 13:19:11
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 798/24.02.2025
Αριθμ. απόφ. 48
(2)
Σύσταση και λειτουργία Κοινής Μονάδας Εσωτερικού Ελέγχου σε επίπεδο Τμήματος στο Γ.Ν. Σά-
μου «Άγιος Παντελεήμων» και Γ.Ν.-Κ.Υ. Ικαρίας.
Ο ΚΟΙΝΟΣ ΔΙΟΙΚΗΤΗΣ ΤΩΝ ΔΙΑΣΥΝΔΕΟΜΕΝΩΝ
ΓΕΝΙΚΟΥ ΝΟΣΟΚΟΜΕΙΟΥ ΣΑΜΟΥ
«Ο ΑΓΙΟΣ ΠΑΝΤΕΛΕΗΜΩΝ» ΚΑΙ ΓΕΝΙΚΟΥ
ΝΟΣΟΚΟΜΕΙΟΥ - ΚΕΝΤΡΟΥ ΥΓΕΙΑΣ ΙΚΑΡΙΑΣ
Έχοντας υπόψη:
1. Την παρ. 3 του άρθρου 9 του ν. 4795/2021 (Α’ 62),
2. Τον Οργανισμό του Νοσοκομείου Σάμου
(Β’ 3281/2012, Β’ 1289/2013, Β’ 1907/2017, Β’ 5261/2018,
Β’ 655/2020, Β’ 1135/2021, Β’ 5199/2021 και Β’ 6314/2021,
Β’ 1370/2023).
3. Την υπό στοιχεία Υ4α/ΟΙΚ84627/2011 (Β’  1681)
υπουργική απόφαση σχετικά με τη Διασύνδεση των Νοσοκομείων Γ.Ν. Σάμου «Άγιος Παντελεήμων» και Γ.Ν. - Κ.Υ.
Ικαρίας και τον καθορισμό του τρόπου διασύνδεσης και
λειτουργίας τους.
4. Την υπό στοιχεία Υ4α/οικ. 123814/2012 (Β’ 3486)
υπουργική απόφαση περί ενοποίησης των οργανισμών
Γ.Ν. Σάμου «Άγιος Παντελεήμων» και Γ.Ν. - Κ.Υ. Ικαρίας.
5. Το άρθρο 18 του ν. 4213/2013 (Α’ 261) σχετικά με
επαναφορά του Γ.Ν. - Κ.Υ. Ικαρίας σε καθεστώς διασύνδεσης με το Γ.Ν. Σάμου «Άγιος Παντελεήμων».
6.
Την
υπό
στοιχεία
Γ4β/44938/29-08-2024
(Υ.Ο.Δ.Δ. 947) απόφαση του Υπουργού και Υφυπουργού
Υγείας περί διορισμού του Ιωάννη Χατζηκωνσταντή του
Γεωργίου, ως προσωρινού κοινού Διοικητή των διασυνδεόμενων Νοσοκομείων Γ.Ν. Σάμου «Άγιος Παντελεή-
μων» και Γ.Ν. - Κ.Υ. Ικαρίας.
7. Την παρ. 8 του άρθρου 7 του ν. 3329/2005 (Α’ 81).
8. Την ανάγκη της εύρυθμης λειτουργίας όλων των
υπηρεσιών των διασυνδεόμενων ΝΠΔΔ Γενικού Νοσοκομείου Σάμου και Γενικό Νοσοκομείο - Κέντρο Υγείας
Ικαρίας.
9. Το γεγονός ότι η Διοίκηση του νοσοκομείου δύναται να ασκεί κατ ’εξαιρεση τις αρμοδιότητες του ΔΣ εν
έλλειψη του, ως μονοπρόσωπο υφιστάμενο όργανο Διοίκησής του, σύμφωνα με την παρ. 8 του άρθρου 7 του
ν. 3329/2005.
10. Την υπό στοιχεία Α1ε/Γ.Π. 44282/2020 απόφαση
του Υπουργού Υγείας «Σύσταση της Μονάδας Εσωτερικού Ελέγχου του Υπουργείου Υγείας σε επίπεδο Διεύθυν-
σης και έναρξη λειτουργίας αυτής» (Β’ 3228).
11. Τον ν. 4795/2021 «Σύστημα Εσωτερικού Ελέγχου
του Δημόσιου Τομέα, Σύμβουλος Ακεραιότητας στη
δημόσια διοίκηση και άλλες διατάξεις για τη δημόσια
διοίκηση και την τοπική αυτοδιοίκηση» (Α’ 62).
12. Την υπ’ αρ. οικ. 36804/2022 υπουργική απόφαση
«Προϋποθέσεις και κριτήρια σύστασης των Μονάδων
Εσωτερικού Ελέγχου στους εποπτευόμενους από το
Υπουργείο Υγείας φορείς που υπάγονται στο πεδίο εφαρμογής του Μέρους Α’ του ν. 4795/2021 (Α’ 62). Οργάνω-
ση, στελέχωση και αρμοδιότητες Μονάδων Εσωτερικού
Ελέγχου» (Β’ 3448).
13. Το γεγονός ότι ο Οργανισμός του Νοσοκομείου Σάμου «Άγιος Παντελεήμων» (Β’ 3281/2012, Β’ 1289/2013,
Β’ 1907/2017, Β’ 5261/2018, Β’ 655/2020, Β’ 1135/2021,
Β’ 5199/2021, Β’ 6314/2021 και Β’ 1370/2023) δεν περιλαμβάνει αυτοτελές τμήμα Μονάδας Εσωτερικού Ελέγ-
χου.
14. Το γεγονός ότι ο Οργανισμός του Γ.Ν. - Κ.Υ. Ικαρίας
(Β’ 1150/2012), όπως τροποποιήθηκε με το Β’ 1289/2013,
το Β’ 3437/2017, το Β’ 5261/Β’/2018 και το Β’ 2730/2022,
δεν περιλαμβάνει αυτοτελές τμήμα Μονάδας Εσωτερικού Ελέγχου.
15. Τον ν. 4270/2014 (Α’ 143).
16. Την υπό στοιχεία ΦΓ8/55081/2020 απόφαση «Διαδικασία Ελέγχου από το Ελεγκτικό Συνέδριο της ύπαρξης,
της λειτουργίας και της αποτελεσματικότητας Συστήματος Εσωτερικού Ελέγχου στους φορείς που υπάγονται
στην ελεγκτική του δικαιοδοσία» (Β’ 4938).
17. Την υπό στοιχεία ΓΓΑΔΔΤ 358/9388/08.06.2022
κοινή υπουργική απόφαση «Πρόσθετες προϋποθέσεις,
υποχρεώσεις και κωλύματα για την ανάθεση παροχής
υπηρεσιών σε φυσικό ή νομικό πρόσωπο για την υποστήριξη των Μονάδων Εσωτερικού Ελέγχου (Μ.Ε.Ε.) ή
την άσκηση της λειτουργίας εσωτερικού ελέγχου, όταν
δεν υφίσταται Μονάδα Εσωτερικού Ελέγχου, σύμφωνα με τιςπαρ. 4 και 6 του άρθρου 9 του ν. 4795/2021»
(Β’ 3093).
18. Την υπ’ αρ. 5706/29-01-2024 διευκρινιστική εγκύκλιο του Υπουργού Υγείας σχετικά με την εφαρμογή της
υπ’ αρ. οικ. 36804/04.07.2022 (Β’ 3448) κοινής απόφασης
του Υπουργού Υγείας και της Αναπληρώτριας Υπουργού
Υγείας.
19. Την υπ’ αρ. 5967/23-04-2024 εισήγηση της Διοίκησης του Νοσοκομείου Σάμου προς το Κοινό ΔΣ με θέμα
«Σύσταση και λειτουργία κοινής Μονάδας Εσωτερικού
Ελέγχου σε επίπεδο τμήματος του Γ.Ν. Σάμου «Αγ. Παντελεήμων» και Γ.Ν.-Κ.Υ. Ικαρίας».
20. Την υπό στοιχεία 9η Συνεδρίαση/Θέμα
10ον/26.04.2024 απόφαση Κοινού Δ.Σ. των διασυνδεόμενων Νοσοκομείων ΓΝ Σάμου και ΓΝ -ΚΥ Ικαρίας με
θέμα «Έγκριση της υπ’ αρ. 5967/23-04-2024 Εισήγησης
της Διοίκησης του Νοσοκομείου Σάμου για τη «ΣΥΣΤΑΣΗ ΚΑΙ ΛΕΙΤΟΥΡΓΙΑ ΚΟΙΝΗΣ ΜΟΝΑΔΑΣ ΕΣΩΤΕΡΙΚΟΥ
ΕΛΕΓΧΟΥ (Μ.Ε.Ε.) ΣΕ ΕΠΙΠΕΔΟ ΤΜΗΜΑΤΟΣ για το ΓΝ
ΣΑΜΟΥ ’’Άγιος Παντελεήμων’’ και το Γ.Ν.-Κ.Υ. ΙΚΑΡΙΑΣ
με ΑΔΑ: 9Ξ9046907Ξ-ΕΕ2, σύμφωνα με τις διατάξεις του
ν. 4795/2021(Α’ 62) Σύστημα Εσωτερικού Ελέγχου του
Δημόσιου Τομέα, Σύμβουλος Ακεραιότητας στη Δημόσια
Διοίκηση και άλλες διατάξει για τη Δημόσια Διοίκηση και
την Τοπική Αυτοδιοίκηση».
21. Την ανάγκη σύστασης και λειτουργίας Αυτοτελούς
Κοινής Μονάδας Εσωτερικού Ελέγχου ως Οργανική Μονάδας επιπέδου Τμήματος, λαμβάνοντας υπόψη την
εναρμόνιση με την κείμενη νομοθεσία και την αναγκαιότητα διασφάλισης της εύρυθμης λειτουργίας των δυο
Νοσοκομείων.
22. Το γεγονός ότι από την έκδοση της παρούσας δεν
προκαλείται δαπάνη σε βάρος του κρατικού προϋπολογισμού, πέραν αυτής του επιδόματος θέσης ευθύνης
του Προϊσταμένου της Μονάδας Εσωτερικού Ελέγχου
επιπέδου Τμήματος ποσού 455,72 ευρώ μηνιαίως (επίδομα 377,00 + εργοδοτικές εισφορές 78,72 ευρώ) και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 798/24.02.2025
ποσού 5.468,64 ευρώ ετησίως, η οποία θα προκληθεί
μετά την έκδοση της παρούσας.
23. Το γεγονός ότι μέχρι την παρούσα στιγμή δεν έχει
συσταθεί στον Οργανισμό Εσωτερικής Υπηρεσίας του
ΓΝ Σάμου και ΓΝ-ΚΥ Ικαρίας, Μονάδα Εσωτερικού Ελέγχου(Μ.Ε.Ε.) σε επίπεδο Αυτοτελούς Τμήματος.
24. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
αποφασίζει:
Τη σύσταση και λειτουργία κοινής Μονάδας Εσωτερικού Ελέγχου (Μ.Ε.Ε.), ως οργανική μονάδα επιπέδου
αυτοτελούς τμήματος, υπαγόμενη απευθείας στον Διοικητή του Γ.Ν. Σάμου «Αγ. Παντελεήμων», σύμφωνα με τα
οριζόμενα στην παρ. 3 του άρθρου 9 του ν. 4795/2021.
Η Μ.Ε.Ε. θα είναι αρμόδια τόσο για το Γ.Ν. Σάμου «Αγ.
Παντελεήμων» όσο και για το Γ.Ν.-Κ.Υ. Ικαρίας και θα λειτουργεί σύμφωνα με τα οριζόμενα στον ν. 4795/2021,
ως εξής:
Άρθρο 1
Σύσταση - Επίπεδο λειτουργίας Δομή - Οργανωτική διάρθρωση
Συστήνεται στο Γενικό Νοσοκομείο Σάμου «Άγιος
Παντελεήμων» με την ονομασία «Μονάδα Εσωτερικού
Ελέγχου» (Μ.Ε.Ε.), ως αυτοτελής και ανεξάρτητη Μονάδα,
σε επίπεδο λειτουργίας Τμήματος, η οποία υπάγεται στον
Διοικητή του Φορέα και εποπτεύεται από την Κεντρική
Μονάδα Εσωτερικού Ελέγχου της Δ.Υ.Π.Ε., καθώς και
από την Επιτροπή Ελέγχου της Δ.Υ.Π.Ε. Η Μ.Ε.Ε. θα είναι
αρμόδια τόσο για το Γ.Ν. Σάμου «Αγ. Παντελεήμων» όσο
και για το Γ.Ν.-Κ.Υ. Ικαρίας.
Άρθρο 2
Στόχοι και αρμοδιότητες
Μονάδας Εσωτερικού Ελέγχου
1. Η Κοινή Μονάδα Εσωτερικού Ελέγχου του Γενικού
Νοσοκομείου Σάμου «Άγιος Παντελεήμων» και ΓΝ -ΚΥ
Ικαρίας, έχει τους ακόλουθους επιχειρησιακούς στόχους
(όπως ορίζει το άρθρο 10 του ν. 4795/2021):
α) Τον έλεγχο των συστημάτων διακυβέρνησης και
λειτουργίας και την παροχή διαβεβαίωσης περί της
επάρκειας αυτών, με σκοπό την υποστήριξη του Φορέα
για την επίτευξη των στρατηγικών του στόχων και για τη
λήψη μέτρων, όπου απαιτείται.
β) Την παροχή συμβουλευτικών υπηρεσιών, είτε ως
αρωγή προς τον επικεφαλής του Φορέα είτε, στο πλαίσιο
του ετήσιου προγράμματος εργασιών, με στόχο τη βελτίωση της αποτελεσματικότητας του Φορέα. ΕΦΗΜΕΡΙΔΑ
TΗΣ ΚΥΒΕΡΝΗΣΕΩΣ 79362 Ίδρυση B ’ 7443/2024.
γ) Τη διασφάλιση της ορθής, αποτελεσματικής και
ασφαλούς διαχείρισης και χρήσης των πληροφοριακών
συστημάτων.
δ) Την αξιολόγηση της λειτουργίας, των δραστηριοτήτων και των προγραμμάτων του Φορέα βάσει των αρχών
της χρηστής δημοσιονομικής διαχείρισης.
2. Η Μονάδα Εσωτερικού Ελέγχου του Γενικού Νοσοκομείου Σάμου «Άγιος Παντελεήμων» και ΓΝ -ΚΥ Ικαρίας
ασκεί τις παρακάτω αρμοδιότητες (όπως ορίζει το άρθρο 10 του ν. 4795/2021):
α) Συντάσσει και αναθεωρεί το Εγχειρίδιο Εσωτερικών
Ελέγχων, το οποίο εγκρίνεται από τον επικεφαλής του
Φορέα.
β) Καταρτίζει Ετήσιο ή Πολυετές Πρόγραμμα Εργασιών, λαμβανομένων υπόψη των στρατηγικών και επι-
χειρησιακών προτεραιοτήτων του Φορέα καθώς και
της αξιολόγησης των κινδύνων και των ευκαιριών του
Φορέα.
γ) Σχεδιάζει και διενεργεί προγραμματισμένους και
έκτακτους ελέγχους επί του συνόλου των υπηρεσιών
του Φορέα, των λειτουργιών, των συλλογικών οργάνων
αυτού, των διαδικασιών του, των εκτελούμενων έργων,
καθώς και των πληροφοριακών του συστημάτων όπως,
αυτά εντοπίζονται μέσω της διαδικασίας αξιολόγησης
και ιεράρχησης των κινδύνων που απειλούν τη λειτουργία τους, σύμφωνα με τις πιθανότητες εκδήλωσης του
κινδύνου και τις ενδεχόμενες συνέπειές του.
δ) Παρέχει συμβουλευτικά έργα επί του συνόλου των
υπηρεσιών του Φορέα, των λειτουργιών, των συλλογικών
οργάνων αυτού, των διαδικασιών του, των εκτελούμενων
έργων, καθώς και των πληροφοριακών του συστημάτων.
ε) Ελέγχει και παρέχει διαβεβαίωση περί της επάρκειας
του Συστήματος Εσωτερικού Ελέγχου του Φορέα και
εισηγείται σχετικές βελτιωτικές προτάσεις.
στ) Παρέχει συμβουλευτικές υπηρεσίες.
ζ) Αξιολογεί τη λειτουργία του Φορέα βάσει των αρχών
της χρηστής δημοσιονομικής διαχείρισης. η) Ελέγχει την
ορθή εφαρμογή των διαδικασιών εκτέλεσης του προϋπολογισμού, σύνταξης και αποστολής στο Υπουργείο
Εθνικής Οικονομίας και Οικονομικών των δημοσιονομικών και λοιπών αναφορών καθώς και, διενέργειας των
δαπανών και διαχείρισης της περιουσίας του οικείου
Φορέα για τον εντοπισμό τυχόν ενδείξεων φαινομένων
κακοδιοίκησης, κακοδιαχείρισης, κατάχρησης, σπατάλης
ή απάτης, καθώς και, εάν ο Φορέας αναπτύσσει κατάλληλες δικλίδες για την αποτροπή τους στο μέλλον.
θ) Ελέγχει και αξιολογεί τις διαδικασίες κατάρτισης των
οικονομικών και μη, αναφορών του Φορέα.
ι) Αξιολογεί τις διαδικασίες σχεδιασμού και εκτέλεσης
των λειτουργιών και των προγραμμάτων του Φορέα.
ια) Ελέγχει τη συμμόρφωση του φορέα προς την ισχύουσα νομοθεσία, τους κανονισμούς και τις πολιτικές που
διέπουν τη λειτουργία του.
ιβ) Ελέγχει τα πληροφοριακά συστήματα ως προς την
αποτελεσματικότητά τους για την επίτευξη των στόχων
του Φορέα.
ιγ) Παρακολουθεί, αξιολογεί και επιβεβαιώνει τις διορθωτικές ή βελτιωτικές ενέργειες που πραγματοποιούνται
από τις υπηρεσίες του Φορέα σε συμμόρφωση με τις
προτάσεις του εσωτερικού ελέγχου, μέχρι την οριστική
υλοποίησή τους.
ιδ) Καταρτίζει Ετήσια Έκθεση με Γνώμη.
ιε) Γνωστοποιεί αμελλητί στις αρμόδιες υπηρεσίες και
στον πειθαρχικό Προϊστάμενο, σύμφωνα με τις ισχύουσες διατάξεις, τυχόν ενδείξεις απάτης ή έλλειψης ακεραι-
ότητας ή πειθαρχικής ευθύνης υπαλλήλων και,
ιστ) Μεριμνά για την εκπαίδευση και την επιμόρφωση
των εσωτερικών ελεγκτών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 798/24.02.2025
Άρθρο 3
Στελέχωση
Η Μ.Ε.Ε. του Γενικού Νοσοκομείου Σάμου «Άγιος Παντελεήμων» και ΓΝ -ΚΥ Ικαρίας Δ, στελεχώνεται σύμφω-
να με τα προβλεπόμενα της παρ. 8 του άρθρου 9 του
ν. 4795/2021 από υπαλλήλους κατηγορίας ΠΕ ή ΤΕ (στο
εξής: εσωτερικοί ελεγκτές) και ΔΕ για τη γραμματειακή
υποστήριξη κ.λπ.
Στην περίπτωση που κρίνεται απαραίτητη για την
αποτελεσματική λειτουργίας της Μονάδας Εσωτερικού
Ελέγχου και λόγω αδυναμίας επαρκούς στελέχωσής της
δύναται να εφαρμόζεται η παρ. 2 του άρθρου 40 του
ν. 4940/2022 (Α’ 112) και οι διατάξεις της παρ. 4 του άρθρου 9 του ν. 4795/2021.
Άρθρο 4
Ανεξαρτησία και Δεοντολογία
1. Η λειτουργία του Εσωτερικού Ελέγχου είναι ανεξάρτητη. Η λειτουργική ανεξαρτησία διασφαλίζεται με την
οργανωτική υπαγωγή της Μονάδας Εσωτερικού Ελέγχου
απευθείας στην επικεφαλής του Φορέα, καθώς και με τη
σύσταση και λειτουργία της Επιτροπής Ελέγχου.
2. Οι Εσωτερικοί Ελεγκτές δεν εμπλέκονται καθ’ οιονδήποτε τρόπο στη διοίκηση του Φορέα ούτε αναλαμβά-
νουν επιχειρησιακά καθήκοντα που σχετίζονται με αυτή.
3. Ο Κώδικας Δεοντολογίας Εσωτερικών Ελεγκτών
περιλαμβάνει τις αρχές που σχετίζονται με την επαγγελματική πρακτική και τους κανόνες επαγγελματικής
συμπεριφοράς και ακεραιότητας που οφείλουν να ακολουθούν, λαμβάνοντας υπόψη τα Διεθνή Πρότυπα για
την Επαγγελματική Εφαρμογή του Εσωτερικού Ελέγχου.
Άρθρο 5
Έναρξη Ισχύος
Η έναρξη λειτουργίας της Κοινής Μονάδας Εσωτερικού Ελέγχου του Γενικού Νοσοκομείου Σάμου «Άγιος
Παντελεήμων» και ΓΝ - ΚΥ Ικαρίας ορίζεται από τη δημοσίευση της παρούσας απόφασης στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Σάμος, 7 Φεβρουαρίου 2025
Ο Διοικητής
ΙΩΑΝΝΗΣ ΧΑΤΖΗΚΩΣΤΑΝΤΗΣ
Ι
Αριθμ. 1/1
(3)
Καθιέρωση απογευματινής υπερωριακής εργασίας υπαλλήλων της Δημοτικής Ραδιοφωνίας Πει-
ραιά (ΔΗ.ΡΑ.Π.) για το έτος 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΔΗΜΟΤΙΚΗΣ
ΡΑΔΙΟΦΩΝΙΑΣ ΠΕΙΡΑΙΑ (ΔΗ.ΡΑ.Π.)
Έχοντας υπόψη:
1. Την παρ. 1 του άρθρου 58 του ν. 3852/2010.
2. Το άρθρο 48 του ν. 3584/2007.
3. Το άρθρο 20 του ν. 4354/2015.
4. Την παρ. 4 του άρθρου 79 του Κώδικα Δήμων και
Κοινοτήτων (ν. 3463/2006, Α’ 114),
5. Την παρ. 10 του άρθρου 12 του ν. 2503/1997.
6. Το υπό στοιχεία 2/2015/ΔΕΠ/5-01-2016 έγγραφο
του Υπουργείου Οικονομικών.
7. Τον Εσωτερικό Κανονισμό Υπηρεσιών της ΔΗ.ΡΑ.Π.
8. Το γεγονός ότι η ΔΗΡΑΠ αποτελεί δημοτικό ραδιοφωνικό φορέα, ο οποίος λειτουργεί όλες τις ημέρες του
χρόνου σε εικοσιτετράωρη βάση σύμφωνα με την υπό
στοιχεία 12868/Ε/24-5-2001 (Β’ 631) υπουργική απόφαση. Συνεπώς, στο πλαίσιο της συνεχούς λειτουργίας της
ΔΗΡΑΠ το σύνολο σχεδόν του προσωπικού, κυρίως των
συντακτών, των τεχνικών και καλλιτεχνικών ειδικοτήτων εργάζεται σε σύστημα κυλιόμενων βαρδιών επί 365
ημέρες ανά έτος.
9. Το γεγονός ότι η ΔΗΡΑΠ ενισχύοντας τον ερασιτεχνικό αθλητισμό εξασφάλισε τα δικαιώματα μετάδοσης
αθλημάτων που χρήζουν προβολής, για τα οποία απαιτείται σημαντική αύξηση παραγωγής μη προγραμματι-
σμένων αθλητικών γεγονότων.
10. Ότι η δαπάνη που θα προκύψει από την ως άνω
απασχόληση θα ανέλθει έως του ποσού των 48.000,00
ευρώ ετησίως και αναλύεται ως ακολούθως ΚΑΔ 60.00.00
με τίτλο «Αποζημίωση υπερωριακής εργασίας και για
εξαιρέσιμες ημέρες και νυκτερινές ώρες και λοιπές πρόσθετες αμοιβές» όπου υπάρχουν σχετικές πιστώσεις.
11. Ότι η ανωτέρω δαπάνη θα αντιμετωπισθεί από τις
πιστώσεις των ΚΑΔ 60.00.00 του προϋπολογισμού της
ΔΗ.ΡΑ.Π. οικονομικού έτους 2025.
12. Τις υπηρεσιακές ανάγκες της ΔΗ.ΡΑ.Π. οι οποίες
δημιουργούνται κατά έτος 2025 και για να καλυφθούν,
επιβάλλουν στους υπαλλήλους να απασχοληθούν, ανάλογα με την ειδικότητα τους, απογευματινές και νυχτε-
ρινές ώρες και Κυριακές, πέραν του κανονικού ωραρίου
εργασίας και συγκεκριμένα:
Α. Κάλυψη όλων των ποδοσφαιρικών αναμετρήσεων
του ΟΛΥΜΠΙΑΚΟΥ στο στάδιο «Γ. ΚΑΡΑΪΣΚΑΚΗΣ».
Β. Κάλυψη όλων των αγώνων καλαθοσφαίρισης της
ΚΑΕ ΟΛΥΜΠΙΑΚΟΥ στο Σ.Ε.Φ.
Γ. Κάλυψη πολιτιστικών και άλλων εκδηλώσεων του
Δήμου Πειραιά και πολιτιστικών φορέων της πόλης από
το συνεργείο της WEB TV.
Δ. Έρευνες αγοράς και πραγματοποίηση συναντήσεων
για προσέλκυση διαφημίσεων.
Ε.. Κάλυψη άλλων αθλητικών εκδηλώσεων των ερασιτεχνικών σωματείων της πόλης.
ΣΤ. Κάλυψη βαρδιών ηχοληψίας πέραν του κανονικού
ωραρίου.
Ζ. Κάλυψη συνεδριάσεων Δ.Σ. Δήμου Πειραιά.
Η. Κάλυψη σεμιναρίων
Θ. Κάλυψη εκτάκτων υπηρεσιακών αναγκών.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφάσισε:
1. Εγκρίνει την υπερωριακή απασχόληση τριάντα ενός
(31) υπαλλήλων της ΔΗ.ΡΑ.Π. με την προβλεπόμενη από
τον νόμο αποζημίωση, για την κάλυψη των προμνημονευμένων υπηρεσιακών αναγκών του Νομικού Προσώ-
που για το οικονομικό έτος 2025 ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 798/24.02.2025
ΕΤΗΣΙΟΙ ΠΙΝΑΚΕΣ
Κλάδος
Αριθμός
υπαλλήλων
Χρονικό διάστημα
απασχόλησης
Υπερωρίες
Σύνολο Ωρών
Δ.Ε.
Έτος 2025
Π.Ε.-ΤΕ
Έτος 2025
Σύνολο ετήσιο
Κάθε εργαζόμενος πραγματοποιεί πέραν του ωραρίου μέχρι 120 ώρες το εξάμηνο
Κλάδος
Αριθμός
υπαλλήλων
Χρονικό διάστημα
απασχόλησης
Υπερωρίες
Κυριακών-Αργιών
Σύνολο Ωρών
Δ.Ε.
Έτος 2025
Π.Ε.-ΤΕ
Έτος 2025
Σύνολο ετήσιο
Κάθε εργαζόμενος πραγματοποιεί Κυριακές και Αργίες πέραν του ωραρίου μέχρι 96 ώρες το εξάμηνο
2. Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις
ανάγκες της Υπηρεσίας και θα δημοσιεύεται συγκρότηση συνεργείου υπερωριακής απασχόλησης κάθε μήνα.
3. Η νυχτερινή απασχόληση αμείβεται μετά τις 22.00, ανάλογα με το εργασιακό πρόγραμμα του Προσωπικού.
4. Οι ανωτέρω ώρες υπερωριακής εργασίας και νυκτερινής απασχόλησης, καθώς και οι ώρες υπερωριακής απασχόλησης κατά τις Κυριακές και τις εξαιρέσιμες ημέρες, θα πραγματοποιούνται και θα αμείβονται μόνο μετά από
έγγραφη και υπογεγραμμένη εντολή του αρμόδιου Προϊσταμένου.
5. Η ισχύς της παρούσας ξεκινάει από την δημοσίευσή της στην Εφημερίδα της Κυβερνήσεως κατά την παρ. Α.1
του άρθρου 20 του ν. 4354/2015.
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς, 30 Ιανουαρίου 2025
Ο Πρόεδρος
ΙΩΣΗΦ ΒΟΥΡΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 798/24.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200798.pdf | Tokens: 21307]